ddrg/super_eurlex huggingface dataset:
SKRIFTLIG FORESPØRGSEL P-3281/02

af Christos Folias (PPE-DE) til Kommissionen

(12. november 2002)

Om: Elektroniske forlystelsesspil

Som svar på mit spørgsmål H-0522/02 vedrørende det lovforslag om elektriske, elektromekaniske og elektroniske forlystelsesspil(1), som skulle drøftes i det græske parlament, oplyste Kommissionen, at den ikke kunne kommentere spørgsmålet på daværende tidspunkt. Af Kommissionens svar fremgik det endvidere, at den havde modtaget oplysninger om, at de græske myndigheder sandsynligvis havde til hensigt at forbyde anvendelsen af disse forlystelsesspil uden for kasinoer, og at den havde anmodet de græske myndigheder om at informere den om den gældende juridiske ramme for brug af udstyr til hasardspil og til elektroniske forlystelsesspil. Kommissionen har ligeledes anmodet de græske myndigheder om nærmere at redegøre for deres hensigter i forbindelse med al ny lovgivning på området. For øjeblikket dækkes området af lov nr. 3037/2002, som fuldstændigt forbyder anvendelse af sådanne forlystelsesspil.

Har de græske myndigheder i henhold til direktiv 98/34/EF(2) underrettet Kommissionen om lov nr. 3037/2002? I bekræftende fald, er denne lov da i overensstemmelse med fællesskabsretten og mere konkret med EF-traktatens artikel 49, 50, 43, 45 og 28? Hvad har Kommissionen til hensigt at gøre i tilfælde af, at denne lov er i modstrid med traktaterne?

(1) Skriftligt svar af 2.7.2002.

(2) EFT L 204 af 21.7.1998, s. 37.

Svar afgivet på Kommissionens vegne af Frederik Bolkestein

(12. december 2002)

Det synes, som om den græske lov nr. 3037/2002 fra den 1. august 2002 har indført et fuldstændigt forbud mod installation og drift af alle elektriske, elektroniske og elektromekaniske forlystelsesspil samt alle spil, der spilles ved hjælp af pc'er på alle offentlige og private steder bortset fra kasinoer.

Kommissionen har undersøgt klager vedrørende visse bestemmelser i den pågældende lovgivning i lyset af EF-traktatens artikel 28-30 om frie varebevægelser.

Den pågældende lov kan betragtes som en foranstaltning med en virkning, som svarer til indførselsrestriktioner, som er forbudt i henhold til artikel 28 i EF-traktaten. Desuden synes forbuddet at være uforholdsmæssigt omfattende i forhold til de forfulgte mål, og det synes ikke at være begrundet i det i artikel 30 i EF-traktaten omhandlede hensyn eller i de bydende krav, som Domstolen har accepteret. Derfor er der blevet sendt en begrundet udtalelse til de græske myndigheder i overensstemmelse med EF-traktatens artikel 226.

I forlængelse af de ærede parlamentsmedlemmers spørgsmål er Kommissionen parat til at undersøge visse aspekter af loven, som falder ind under EF-traktatens artikel 43 om fri etableringsret og artikel 49 om fri udveksling af tjenesteydelser, og visse aspekter med hensyn til medlemsstaternes forpligtelser under direktiv 98/34/EF(1).

(1) Direktiv 98/34, ændret ved Europa-Parlamentets og Rådets direktiv 98/48/EF om en informationsprocedure med hensyn til tekniske standarder og forskrifter og om forskrifter vedrørende informationssamfundets tjenester (EFT L 217 af 5.8.1998, s. 18).
SKRIFTLIG FORESPØRGSEL E-3694/02

af Fernando Fernández Martín (PPE-DE) til Kommissionen

(19. december 2002)

Om: Santa Lucia

Kan Kommissionen oplyse, hvilke projekter i Santa Lucia der er finansieret over EU's budget i 2000?

Kan Kommissionen oplyse om størrelsen af den samlede bistand til dette land inden for alle områder i 2000?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-2721/02

af Stavros Xarchakos (PPE-DE) til Kommissionen

(30. september 2002)

Om: Kommissær Pattens erklæringer vedrørende Albanien

Kommissær Christopher Patten erklærede i sit svar af 9. september 2002 på min forespørgsel E-1937/02(1), at Kommissionen ikke har noget kendskab til internationale aftaler indgået af Albanien, der ville indebære en selvstyreordning for landets sydlige regioner.

Denne erklæring fra kommissæren er dels forbløffende og dels fuldstændig upræcis, eftersom det er velkendt, at man den 17. maj 1914 på internationalt plan enedes om den såkaldte Korfu-protokol, som blev undertegnet mellem den internationale kontrolkommission (som bl.a. også Christopher Pattens landsmand, den britiske befuldmægtigede, Lamb, deltog i) og Albanien. Det understreges, at denne protokol anerkendte retten til særskilt forvaltning, beskyttede de græske skoler i Albanien og gav garantier til de kristne kirker i landet. I oktober 1921 blev Albanien medlem af Folkeforbundet, og repræsentanten for den albanske regering, Fan Nali, afgav på Albaniens vegne en officiel erklæring om respekt for det græske mindretals menneskerettigheder samt religiøse og nationale rettigheder i det nordlige Epirus. Albanien tillod da en genåbning af de græske skoler, som dog senere igen blev lukket.

Hvorfor har kommissæren hævdet, at han ikke kender noget til eksistensen af internationale forpligtelser, hvad angår en selvstyreordning for de sydlige områder, som hans eget land og det officielle Albanien har indgået? Hvordan stiller kommissæren og de tjenestegrene, han har under sig (og som synes at kompromittere ham) sig nu, efter at være blevet informeret om, at der foreligger en international protokol underskrevet af befuldmægtigede fra England, Tyskland, Østrig, Frankrig, Rusland, Italien og Albanien? Hvorfor lægger EU ikke pres på Albanien for at få landet til at gennemføre denne protokol med henblik på at beskytte de grækeres menneskerettigheder, der lever i det sydlige Albanien?

(1) Se side 34.

Svar afgivet på Kommissionens vegne af Christopher Patten

(23. december 2002)

Kommissionen er løbende beskæftiget med spørgsmålet om beskyttelsen af mindretal, herunder beskyttelsen af det græske mindretal i Albanien. Den er bekendt med Korfu-protokollen fra 1914. Som angivet ved tidligere lejligheder mener Kommissionen, at Albaniens holdning til dette spørgsmål generelt er konstruktiv. Kommissionen er dog klar over, at der stadig er mulighed for forbedring, og at Albanien ikke opfylder alle internationale krav på dette område. Derfor anmoder Kommissionen fortsat de albanesiske myndigheder om at træffe konkrete aktioner for snarest at opfylde alle internationale normer, navnlig de normer, der følger af den europæiske konvention om beskyttelse af nationale mindretal, som Albanien har undertegnet. På det næste møde i den rådgivende taskforce, der finder sted forud for indledningen af forhandlingerne om stabiliserings- og associeringsaftalen, kan dette spørgsmål rejses på ny.
SKRIFTLIG FORESPØRGSEL E-3696/02

af Fernando Fernández Martín (PPE-DE) til Kommissionen

(19. december 2002)

Om: Togo

Kan Kommissionen oplyse, hvilke projekter i Togo der er finansieret over EU's budget i 2000?

Kan Kommissionen oplyse om størrelsen af den samlede bistand til dette land inden for alle områder i 2000?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-3680/02

af Fernando Fernández Martín (PPE-DE) til Kommissionen

(19. december 2002)

Om: Zimbabwe

Kan Kommissionen i forbindelse med Zimbabwe oplyse, hvilke projekter der er blevet finansieret over EU-budgettet i år 2000?

Kan Kommissionen oplyse, hvor stor støtte der i alt er blevet ydet til Zimbabwe i år 2000 inden for alle områder?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-3708/02

af Fernando Fernández Martín (PPE-DE) til Kommissionen

(19. december 2002)

Om: Uganda

Kan Kommissionen i forbindelse med Uganda oplyse, hvilke projekter der er blevet finansieret over EU-budgettet i år 2000?

Kan Kommissionen oplyse, hvor stor støtte der i alt er blevet ydet til Uganda i år 2000 inden for alle områder?

Samlet svarafgivet på Kommissionens vegne af Poul Nielsonpå skriftlige forespørgsler E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 og E-3725/02

(11. februar 2003)

Det ærede medlem henvises venligt til nedenstående skema, der viser den samlede støtte til følgende lande:

>TABELPOSITION>

Kommissionen sender direkte til det ærede parlamentsmedlem og til Parlamentets Generalsekretariat et mere detaljeret skema samt årsberetningen for 2001 om EU's udviklingspolitik og gennemførelsen af bistanden til tredjelande.
SKRIFTLIG FORESPØRGSEL E-1955/02

af Glyn Ford (PSE) til Kommissionen

(3. juli 2002)

Om: Forbindelserne mellem EU og Japan

Kan Kommissionen i princippet tilslutte sig planen om at etablere fri handel for tjenesteydelser mellem EU og Japan?

Svar afgivet på Kommissionens vegne af Pascal Lamy

(5. august 2002)

Japan er en vigtig handelspartner for EU og kommer på tredjepladsen efter De Forenede Stater og Schweiz, hvad angår handel med tjenesteydelser.

Dette er årsagen til, at EU og Japan har indledt forhandlinger om tjenesteydelser inden for rammerne af Verdenshandelsorganisationen (WTO) og udviklingsagendaen fra Doha. For Fællesskabets vedkommende har disse forhandlinger til formål at forbedre markedsadgangen for dets leverandører af tjenesteydelser i Japan, og for Japans vedkommende har de til formål at opnå en tilsvarende forbedring af markedsadgangen for japanske leverandører af tjenesteydelser i EU. EU mener, at en sådan forbedret markedsadgang i Japan bedst opnås i multilateral sammenhæng inden for rammerne af WTO. Derfor har EU ikke foreslået forhandlinger om en frihandelsaftale med Japan om tjenesteydelser, og der foreligger heller ikke noget formelt forslag fra Japan om at forhandle om en sådan aftale.
SKRIFTLIG FORESPØRGSEL E-3014/02

af Isidoro Sánchez García (ELDR) til Kommissionen

(23. oktober 2002)

Om: Officiel delegation fra Europa-Kommissionen i Marokko: aktionsplanen EU-Marokko

Det er for nylig kommet frem i medierne, at en officiel delegation fra Europa-Kommissionen har aflagt besøg i Marokko for at få kendskab til situationen vedrørende den aktionsplan, der er indgået mellem Den Europæiske Union og den marokkanske regering vedrørende indvandring fra Afrika.

Hvorledes bedømmer Kommissionen den beretning, der er udarbejdet af den officielle delegation på baggrund af den sociale betydning, dette spørgsmål har for visse europæiske regioner som f.eks. De Kanariske Øer på grund af deres geografiske beliggenhed og deres status som ekstern grænse i Den Europæiske Union?

Svar afgivet på Kommissionens vegne af Antònio Vitorino

(11. december 2002)

Det fremgår af det nationale vejledende program 2002-2004 for Marokko 2002, som blev undertegnet sammen med de marokkanske myndigheder i januar 2002, at migration er et af indsatsområderne. Der er i den forbindelse planlagt et program for grænsekontrol til et vejledende beløb på 40 mio. EUR. Programmet har til formål at forbedre den institutionelle kapacitet, forbedre lovgivningen, modernisere infrastruktur og udstyr, uddanne personalet og udvikle samarbejdet mellem de relevante instanser i Marokko og i medlemsstaterne. Med dette for øje og for at vurdere, hvordan grænsekontrollen håndteres, aflagde eksperter fra medlemsstaterne og Kommissionen besøg i Marokko i juli 2002.

Besøget skal ses som led i dialogen om migration i henhold til associeringsaftalen mellem EU og Marokko.

Eksperterne fik i løbet af besøget lejlighed til at besøge de største grænseovergangssteder og de grænseområder, der er hårdest ramt af ulovlig indvandring især indvandringen fra områder syd for Sahara (Cassablanca, Tanger, Tetouan, Kenitra, Nador, Oujda og Laayoune).

De marokkanske myndigheder har givet udtryk for, at regeringen ønsker at bekæmpe ulovlig udvandring effektivt og samarbejde med EU om grænsekontrol. De forelagde derfor i juli og september 2002 specifikke oplysninger om lovgivningsrammen, dens gennemførelse og dertil hørende statistiske oplysninger.

Eksperterne vil på baggrund af deres besøg og efter en gennemgang af de foreliggende oplysninger færdiggøre en rapport, som forventes klar inden for de kommende uger. Derefter vil der blive udarbejdet et handlingsprogram.
SKRIFTLIG FORESPØRGSEL P-3926/02

af Niels Busk (ELDR) til Kommissionen

(9. januar 2003)

Om: Produktionsafgift i Frankrig

Som opfølgning på min forespørgsel P-2720/01(1) bedes Kommissionen give en minutiøs redegørelse for, hvad der er blevet foretaget i denne sag, og hvorfor.

Endelig bedes Kommissionen oplyse, hvornår der kan forventes en løsning.

(1) EFT C 93 E af 18.4.2002, s. 179.

Svar afgivet på Kommissionens vegne af Franz Fischler

(30. januar 2003)

De franske myndigheder har meddelt Kommissionen visse oplysninger om afgiften på kød, der føres ind eller importeres med henblik på konsum i Frankrig. Foranstaltningen er fortsat ved at blive undersøgt, og Kommissionen håber meget snart at kunne tage stilling til den. Kommissionen gentager, at den vil underrette det ærede medlem om resultatet af undersøgelsen.
SKRIFTLIG FORESPØRGSEL E-2867/02

af Christopher Huhne (ELDR) til Kommissionen

(11. oktober 2002)

Om: Vækstprognoser

1. Kan Kommissionen give oplysninger om den eller de prognoser, hver enkelt medlemsstat har udarbejdet for deres nominelle vækstrate (realvækst og BNI deflator) for BNI i det efterfølgende finansår for hvert enkelt år inden for de sidste ti år?

2. Vil Kommissionen tillige opgive det deraf følgende faktiske resultat og for hver enkelt medlemsstat beregne en gennemsnitlig forskel mellem prognose og faktisk resultat?

Vil Kommissionen fremsætte en kort kommentar til, hvilken lære man kan drage heraf?

Samlet svarafgivet på Kommissionens vegne af Pedro Solbes Mirapå skriftlige forespørgsler E-2865/02, E-2866/02, E-2867/02 og E-2868/02

(4. november 2002)

Kommissionen indsamler ikke systematisk de forskellige prognoser, der udarbejdes af de enkelte medlemsstater om vækst og budgetbalancer. Det er derfor også vanskeligt at vurdere nøjagtigheden i disse prognoser.

Der er meget opmærksomhed omkring vækst- og budgetprognoserne i de stabilitets- og konvergensprogrammer, som medlemsstaterne fremsender til Kommissionen i overensstemmelse med Rådets forordning (EF) nr. 1466/97 af 7. juli 1997 om styrkelse af overvågningen af budgetstillinger samt overvågning og koordination af økonomiske politikker(1). Kommissionen evaluerer disse prognoser på grundlag af sin egen analyse af den økonomiske situation samt andre internationale og private organers analyse heraf.

En omfattende undersøgelse af tidligere resultater af Kommissionens prognoser findes imidlertid i et økonomisk papir fra Generaldirektoratet for Økonomiske og Finansielle Anliggender, der blev offentliggjort i oktober 1999: http://europa.eu.int/comm/economy_finance/publications/economic_papers/economicpapers137_en.htm.

(1) EFT L 209 af 2.8.1997.
SKRIFTLIG FORESPØRGSEL E-2695/02

af Bart Staes (Verts/ALE) til Kommissionen

(26. september 2002)

Om: Sprogvalg i rapporterne fra Eurobarometer

Kommissionen giver på sit websted (http://europa.eu.int/comm/publ_opinion/archives/eb/ebs_166_en.htm) borgerne mulighed for at følge med i resultaterne af dens meningsmålinger i forbindelse med udvidelsen. Kommissionen er så venlig at offentliggøre størstedelen af rapporten vedrørende Nederlandene på nederlandsk, den om Portugal på portugisisk, den om Italien på italiensk osv.

Er det Kommissionen bekendt, at det mest talte sprog i Belgien er nederlandsk?

Kan Kommissionen oplyse, ud fra hvilke overvejelser den har besluttet udelukkende at publicere rapporten vedrørende Belgien på fransk?

Kan Kommissionen tilslutte sig min opfattelse, at denne fremgangsmåde strider mod principperne i Rådets direktiv 2000/43/EF(1) om gennemførelse af princippet om ligebehandling af alle uanset race eller etnisk oprindelse, og vil den sørge for, at rapporten også bliver tilgængelig på nederlandsk?

(1) EFT L 180 af 19.7.2000, s. 22.

Svar afgivet på Kommissionens vegne af Romano Prodi

(29. oktober 2002)

Med henblik på åbenhed og gennemsigtighed har Kommissionen besluttet at offentliggøre alle rapporter vedrørende opinionsundersøgelser.

Den opinionsundersøgelse, det ærede medlem henviser til (Eurobarometer 56.3) er en af de nationale rapporter (særlige Eurobarometer-undersøgelser), som nu udarbejdes for at imødekomme kravene i medlemsstaterne om mere detaljerede beskrivelser af offentlighedens indstilling til særlige anliggender.

Disse nationale rapporter er mere arbejdsdokumenter end officielle dokumenter, og ligesom andre arbejdsdokumenter foreligger de derfor normalt kun på et enkelt sprog i modsætning til Standard Eurobarometret, som offentliggøres på de tre mest anvendte sprog i Kommissionen. Kommissionen har imidlertid til hensigt at offentliggøre alle fremtidige rapporter vedrørende Belgien på både nederlandsk og fransk. Til det ærede medlems orientering kan det oplyses, at Kommissionen vil tilstræbe, at den næste nationale rapport, som offentliggøres i slutningen af oktober 2002, udsendes på begge sprog samtidigt.

Rådets direktiv 2000/43/EF tager kun sigte på diskriminering på grundlag af race eller etnisk oprindelse. Det kan derfor kun finde anvendelse på diskriminering på grundlag af sprog, hvis denne diskriminering indirekte er forbundet med de former for diskrimineringer, direktivet omfatter. Dette gælder ikke i det foreliggende tilfælde.
SKRIFTLIG FORESPØRGSEL E-3277/02

af Astrid Lulling (PPE-DE)og Reinhold Messner (Verts/ALE) til Kommissionen

(19. november 2002)

Om: Produktionsmetoder for maltesisk kvalitetsvin

Efter Kommissionens besvarelse af skriftlig forespørgsel E-2267/02(1) er vi blevet klar over, at Den Europæiske Union er parat til for en overgangsperiode at indrømme Malta to betydelige fravigelse fra grundlæggende mærkningsprincipper:

- tilsætning af sukker i vinfremstillingen hvilket er uhørt i et sydeuropæisk land, og

- tilladelse til at lade en vin, der er fremstillet i Malta af oversøisk importerede druer eller druemost, opnå status som en kvalitetsvin fra Malta k.p.v.b.d.

1. Kan Kommissionen bekræfte dette?

2. I bekræftende fald, kan Kommissionen garantere, at denne overgangsperiode ikke vil betyde et alvorligt handicap for ordentlige maltesiske vinproducenter?

3. Er der ikke fare for, at dette skaber præcedens i forhold til andre vinproducerende nationer i Middelhavsområdet?

(1) EFT C 110 E af 8.5.2003, s. 38.

Svar afgivet på Kommissionens vegne af Günter Verheugen

(13. januar 2003)

Som allerede nævnt i Kommissionens svar på skriftlig forespørgsel E-2267/02 har Fællesskabet under tiltrædelsesforhandlingerne om landbrug med Malta sikret, at gældende fællesskabsret anvendes fuldt ud af Malta, samtidig med at der tages hensyn til det maltesiske landbrugs yderst begrænsede omfang og øens særlige naturlige begrænsninger. Fællesskabet har navnlig bestræbt sig på at indføre betingelser, der sikrer en vellykket omstrukturering af det maltesiske landbrug i årene efter tiltrædelsen, når Fællesskabets foranstaltninger vedrørende udviklingen af landdistrikterne samtidig gennemføres.

Malta har opnået en overgangsperiode indtil 2008 til at bibeholde det nuværende minimale naturlige alkoholindhold i vin, der er fremstillet af to lokale druesorter, på 8 % vol., hvorved det naturlige alkoholindhold ikke må forhøjes med mere end 3 % vol. i henhold til bilag V i Rådets forordning (EF) nr. 1493/1999 af 17. maj 1999.

Kommissionen mener ikke, at denne foranstaltning, der er begrænset i tid og omfang, men som er nødvendig for en vellykket integration af den maltesiske vinindustri i det indre marked, vil give anledning til betydelig konkurrenceforvridning. På grund af den særlige situation for vinsektoren på Malta og de lokale betingelser for vindyrkning mener Kommissionen ikke, at denne foranstaltning vil skabe præcedens i forhold til andre vinproducerende nationer i Middelhavsområdet. Endvidere vil der på denne måde være tilstrækkelig tid til at tilpasse vindyrkningsteknikken for de pågældende lokale druesorter.

Malta har ikke anmodet om at få tilkendt k.p.v.b.d.-status (kvalitetsvin fra bestemte dyrkningsområder) for en i Malta fremstillet vin af importerede druer eller druemost.
SKRIFTLIG FORESPØRGSEL E-3586/02

af Camilo Nogueira Román (Verts/ALE) til Kommissionen

(13. december 2002)

Om: Placering af Det Europæiske Agentur for Sikkerhed til søs

Ud for Galiciens kystområder passerer en væsentlig del af den interkontinentale havtrafik til og fra Europa. Har Kommissionen, efter at olietankeren Prestige's forlis på tragisk vis har bekræftet, at Galicien af den grund er det sted i verden, hvor der, relativt set, sker flest katastrofale ulykker af denne type, planer om at foreslå, at Det Europæiske Agentur for Sikkerhed til søs bliver placeret i i en by i Galicien? Hvis dette ikke er tilfældet, hvilke grunde er der så til det? Hvad har den spanske stats regering foreslået? Foreslog denne stat, at Agenturet bliver placeret i Galicien?

Svar afgivet på Kommissionens vegne af Loyola de Palacio

(3. februar 2003)

Hvad angår placeringen af det europæiske agentur for søfartssikkerhed, har Kommissionen for indeværende ikke kendskab til et spansk kandidatur.

Kommissionen har på nuværende tidspunkt allerede sat de procedurer i værk, som vil gøre det muligt for agenturet midlertidigt at påbegynde sit arbejde i dennes lokaler fra begyndelsen af 2003 i afventning af Det Europæiske Råds beslutning om, hvor det skal have sæde.